**Ministru kabineta sēdes protokollēmuma projekta**

**„Par Ministru kabineta 2011.gada 2.augusta sēdes protokollēmuma**

**(prot. Nr.46, 3.§) „Likumprojekts „Grozījumi Aizsargjoslu likumā””**

**5.1.apakšpunktā doto uzdevumu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta protokollēmuma projekts „Par Ministru kabineta 2011.gada 2.augusta sēdes protokollēmuma (prot. Nr.46, 3.§) „Likumprojekts „Grozījumi Aizsargjoslu likumā”” 5.1.apakšpunktā doto uzdevumu” (turpmāk – Projekts) izstrādāts, joMinistru kabineta 2011.gada 2.augusta sēdes protokollēmuma (prot. Nr.46, 3.§) „Likumprojekts „Grozījumi Aizsargjoslu likumā”” (turpmāk – Protokollēmums) 5.1.apakšpunktā Ekonomikas ministrijai dotais uzdevums ir zaudējis aktualitāti. |
| 2. | Pašreizējā situācija un problēmas | Ministru kabineta 2011.gada 2.augusta sēdes Protokollēmuma 5.1.apakšpunktā Ekonomikas ministrijai tika dots uzdevums izstrādāt un līdz 2011.gada 1.novembrim noteiktajā kārtībā iesniegt Ministru kabinetā normatīvā akta projektu, kas nosaka vēja elektrostaciju būvniecības procesa kārtību.  Vēja elektrostaciju būvniecība uz sauszemes šobrīd notiek, piemērojot vispārīgo būvniecības procesa kārtību, kas noteikta Būvniecības likumā un Ministru kabineta noteikumos, tai skaitā Vispārīgajos būvnoteikumos (izdoti ar Ministru kabineta 1997.gada 1.aprīļa noteikumiem Nr.112). Savukārt aizsargjoslas ap vēja elektrostaciju būvēm nosaka saskaņā ar Aizsargjoslu likumu un šo aizsargjoslu noteikšanas metodiku. Papildus esošajam regulējumam Ekonomikas ministrija ir izstrādājusi likumprojektu „Grozījumi Aizsargjoslu likumā” (2013.gada 6.jūnijā izsludināts VSS, prot. Nr.22 9.§, VSS-606). Likumprojekta mērķis ir radīt saprotamu un nepārprotamu regulējumu drošības aizsargjoslas noteikšanai ap vēja elektrostacijām. Papildus aprobežojumiem, kas noteikti Aizsargjoslu likuma 35.pantā, likumprojektā tiek noteikti aprobežojumi arī objektu būvniecībai. Lai likuma grozījumu rezultātā netiktu mainīta esošo vēja elektrostaciju aizsargjosla, vai elektrostacijām, kurām ir izsniegtas būvatļaujas, Aizsargjoslu likuma Pārejas noteikumi ir papildināti ar punktu, kurā paredzēts, ka vēja elektrostacijas, kas uzbūvētas vai kurām ir izsniegtas būvatļaujas līdz šo Aizsargjoslu likuma grozījumu spēkā stāšanās, aizsargjoslas netiek palielinātas. Papildus tam, Ministru kabinets 2013.gada 30.aprīlī ir pieņēmis noteikumus Nr.240 „Vispārīgie teritorijas plānošanas, izmantošanas un apbūves noteikumi”, kur ir noteiktas prasības vēja elektrostaciju izvietošanai teritorijas plānojumā un lokālplānojumā. Ievērojot minēto, ir secināms, ka pašlaik vēja elektrostaciju būvniecība uz sauszemes ir noregulēta, līdz ar to nav nepieciešams noteikt citā normatīvajā aktā vēja elektrostaciju būvniecības kārtību uz sauszemes.  Savukārt pašreiz spēkā esošajos normatīvajos aktos noteiktā būvniecības procesa kārtība uz sauszemes nav piemērojama būvniecībai teritoriālajos ūdeņos, kontinentālajā šelfā un ekskluzīvajā ekonomiskajā zonā. Turklāt jūrā var atrasties ne tikai vēja elektrostacijas, bet arī citas būves, piemēram, mākslīgas salas, platformas.  Jūras vides aizsardzības un pārvaldības likuma (turpmāk – Likums) Pārējas noteikumu 4.punktā Ministru kabinetam ir noteikts deleģējums izstrādāt šā Likuma 19.panta ceturtajā un piektajā daļā minētos noteikumus, tai skaitā noteikumus, kas regulē būvju ierīkošanu, būvniecību jūrā un to ekspluatāciju, kā arī prasības attiecībā uz to nojaukšanu vai demontāžu pēc darbības pilnīgas izbeigšanas. Ekonomikas ministrija ir izstrādājusi likumprojektu „Grozījumi Jūras vides aizsardzības un pārvaldības likumā” (2013.gada 10.janvarī izsludināts VSS, prot. Nr.1 9.§, VSS-25), kas paredz Likuma 19.panta ceturtajā un piektajā daļā minēto noteikumu izstrādi līdz 2013.gada 31.decembrim. Likumprojekts 2013.gada 22.maijā iesniegts Valsts kancelejā izskatīšanai Ministru kabineta sēdē.  Pamatojoties uz iepriekš minēto, Ekonomikas ministrija ir sagatavojusi Ministru kabineta sēdes protokollēmuma Projektu, kas paredz, ka Ministru kabineta 2011.gada 2.augusta sēdes Protokollēmuma 5.1.apakšpunkts ir zaudējis aktualitāti. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Atzīt Ministru kabineta 2011.gada 2.augusta sēdes Protokollēmuma 5.1.apakšpunktā Ekonomikas ministrijai doto uzdevumu par aktualitāti zaudējušu. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Sabiedrības informēšanas pasākumi nav veikti, jo Projekta izstrādes laikā netika identificēta to nepieciešamība. |
| 7. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Ekonomikas ministrs D.Pavļuts

Vīza:

Valsts sekretārs J.Pūce

13.06.2013. 10:05

565

A. Mālnieks

67013086, [Andris.Malnieks@em.gov.lv](mailto:Andris.Malnieks@em.gov.lv)